CELEX: 62015TN0076
Language: et
Date: 2015-02-18 00:00:00
Title: Kohtuasi T-76/15: 18. veebruaril 2015 esitatud hagi – KENUP Foundation jt versus EIT

4.5.2015   
            
            
               ET
            
            
               Euroopa Liidu Teataja
            
            
               C 146/40
            
         18. veebruaril 2015 esitatud hagi – KENUP Foundation jt versus EIT
   (Kohtuasi T-76/15)
   (2015/C 146/54)
   Kohtumenetluse keel: inglise
   
      Pooled
   
   
      Hagejad: KENUP Foundation (Kalkara, Malta), Candena GmbH (Lüneburg, Saksamaa), Center odličnosti za biosenzoriko, instrumentacijo in procesno kontrolo (CO BIK) (Ajdovščina, Sloveenia), Evotec AG (Hamburg, Saksamaa) (esindajad: advokaadid U. Soltész, C. Wagner ja H. Weiß)
   
      Kostja: Euroopa Innovatsiooni- ja Tehnoloogiainstituut (EIT)
   
      Nõuded
   
   Hagejad paluvad Üldkohtul:
   
               —
            
            
               tühistada Euroopa Innovatsiooni- ja Tehnoloogiainstituudi 9. detsembri 2014. aasta otsused teadmis- ja innovatsioonikogukondade loomise kohta (02008.EIT.2014.I.EIT.GB) ja KENUP-i taotluse tagasilükkamise kohta, mis edastati 10. detsembril 2014 (012234.EIT.D.2014.MK), ning
            
         
               —
            
            
               mõista hagejate kohtukulud välja Euroopa Innovatsiooni- ja Tehnoloogiainstituudilt (EIT).
            
         
      Väited ja peamised argumendid
   
   Hagi põhjenduseks esitavad hagejad üheksa väidet.
   
               1.
            
            
               Esimene väide, et vaidlustatud otsused, millega lükati tagasi KENUP-i taotlus, ei ole vastu võetud EL-i pädeva organi poolt.
            
         
               2.
            
            
               Teine väide, et EIT ei võtnud vaidlustatud otsuste vastuvõtmisel arvesse kehtivat valikumenetlust.
            
         
               3.
            
            
               Kolmas väide, et EIT ei ole esitanud põhjendusi, kui ta ei edastanud hagejatele otsust kogukondade loomise kohta.
            
         
               4.
            
            
               Neljas väide, et KENUP-i taotluse hindamine EIT väliseksperdi poolt on vastuolus võrdse kohtlemise põhimõttega.
            
         
               5.
            
            
               Viies väide, et KENUP-i taotluse hindamine EIT väliseksperdi poolt on vastuolus läbipaistvuse põhimõttega ja põhjendamiskohustusega.
            
         
               6.
            
            
               Kuues väide, et KENUP-i taotluse hindamine EIT väliseksperdi poolt on vastuolus raamprogrammis „Horisont 2020” osalemise määruse eetikakontrolli käsitlevate sätetega.
            
         
               7.
            
            
               Seitsmes väide, et KENUP-i taotluse hindamine EIT väliseksperdi poolt sisaldab ilmselgeid hindamisvigu taotluse hindamisel.
            
         
               8.
            
            
               Kaheksas väide, et valikumenetluses, mis viis vaidlustatud otsuse tegemiseni, osalenud EIT ekspertidel ja EIT juhatuse liikmete puhul esines huvide konflikt Euroopa Liidu huvidega.
            
         
               9.
            
            
               Üheksas väide, et EIT 2014. aastal välja kuulutatud taotlusvoor teadmis- ja innovatsioonikogukondade jaoks (Call for Knowledge and Innovation Communities (KICs)) rikub KICs-i valikumenetlust reguleerivaid menetluseeskirju.